proxectonos/corpus_dominio_legal_administrativo_tmp huggingface dataset:
30/04/2010 | Administración LocalMunicipal
Ferrol
Unidade de Contratación
Anuncio de reapertura do prazo de presentación de proposicións correspondente a subminstracións incluídas no Fondo Estatal para el Empleo y la Sostenibilidad Local

Para xeral coñecemento faise constar que no Boletín Oficial da Provincia da Coruña num.66 de data 12/04/2010 saiu publicado o anuncio de licitación correspondente á subministración da “Red digital de radio telefonía municipal” (FEESL_FERROL_17). Detectado erro no prego de prescricións técnicas en canto ás coordenadas da ubicación das antenas e número de canles, foi necesario modificalos e polo tanto reabrir o prazo de presentación de ofertas para a citada licitación. Reaberto o prazo, danse por reproducidos todos os datos da licitación publicados no anuncio Boletín Oficial da Provincia da Coruña num.66 de data 12/04/2010. O prazo de presentación de ofertas nesta reapertura será de 8 días naturais contados dende o día seguinte ó da última publicación deste anuncio no BOP ou no Perfil do contratante. Ferrol, 26 de abril de 2010 O concelleiro coordinador da Área de Facenda e Patrimonio, Promoción Económica e Emprego. Modernización Administrativa. Promoción Turística. Asdo.: Ramón E. Veloso Rodríguez
30/04/2010 | Administración LocalMunicipal
Neda
Requerimiento por vehículo abandonado

En aplicación do estipulado no artigo 71.1 da vixente Lei sobre tráfico, circulación de vehículos a motor e seguridade viaria, ao estaren xa previamente en estado que non permiten a súa circulación, ou por non poder seren conservados sen notable deterioro os vehículos que se relacionan a continuación, por parte deste Concello, e segundo as directrices que prevé o artigo 59 da Lei 30/1992 de réxime xurídico das administración públicas e do procedemento administrativo común, ponse en coñecemento dos respectivos titulares de ditos vehículos que ao non ser posible efectuar as notificacións previstas no artigo 59.1 da mesma Lei 30/1992 porque resultaron descoñecidos no enderezo que figura no rexistro oficial, ou por outras causas en todo caso non imputables a esta Administración, que no prazo de 15 días contados desde o seguinte ao da publicación deste anuncio no Boletín Oficial da Provincia, deberán proceder á retirada dos mesmos, previo o pagamento das taxas establecidas. De non facelo no prazo indicado, procederase á apertura dos respectivos expedientes para o seu tratamento como residuos sólidos urbanos. Igualmente, cantas persoas se consideraran afectadas poden formular a oportuna reclamación dentro do mesmo prazo de 15 días, ante esta Alcaldía. Neda, 23 de abril de 2010. O alcalde, Asdo. J. Ignacio Cabezón Lorenzo
30/04/2010 | Administración LocalMunicipal
Cambre
Expedientes de baixa de oficio do padrón municipal de habitantes

Incoados expedientes de baixa de oficio no Padrón municipal de Habitantes ás persoas que se relacionan, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real Decreto 2612/1996, de 26 de decembro, no que se dispón que toda persoa que viva en España está obrigada a inscribirse no padrón do concello no que resida habitualmente, e quen viva en varios concellos deberá inscribirse unicamente no que habite durante máis tempo o ano. Despois de intentada a notificación ás persoas que a continuación se relacionan sen que esta puidera efectuarse, de acordo co establecido no artigo 59.5 da Lei 30/1992, de 26 de novembro, procédese a publicación deste anuncio no Boletín Oficial da Provincia facendo constar que, durante o prazo de quince días a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinenetes en relación coa súa inscrición no Padrón municipal de habitantes. Transcorrido o prazo de quince días sen que os interesados manifesten expresamente a súa conformidade coa baixa, de acordo co establecido no artigo 72 do Real decreto 1690/86, de 11 de xullo, remitiranse os expedientes para o informe favorable do Consello de Empadroamento. As resolucións adoptadas en relación cos expedientes de referencia non poñen fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, de 2 de xullo, reguladora das bases de réxime local e art.25 da Lei 29/1998, de 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Cambre, 20 de abril de 2010 O alcalde Antonio Varela Saavedra
30/04/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de procedemento aberto referencia As-10/2010

ANUNCIO 1. Entidade adxudicadora: Concello da Coruña. a) Dependencia: Departamento de Contratación. b) Número de expediente: As-10/2010.2. Obxecto do contrato: mantemento hidráulico do Aquarium Finisterrae e mantemento do aire acondicionado e outros servizos dos museos científicos coruñeses. Duración: tres anos, prorrogables por outros tres.3. Tramitación: ordinaria. Procedemento: aberto con diversos criterios de valoración.4. Orzamento base da licitación: 291.250,05 € anuais (IVE incluído). 5. Garantía provisional: non se esixe.6. Obtención de documentación: web municipal (perfil del contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Dirección: plaza de María Pita, 1-2.°. 7. Clasificación: P-1-c y P-2-a.8. Presentación de proposicións: a) Prazo: ata as 13.00 horas do día 18 de maio de 2010. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de entrada.9. Apertura de proposicións tecnicas e económicas: a) Lugar: véxase punto 6. b) Data e hora: publicarase no perfil do contratante e/ou tablón de anuncios de Contratación.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: a cargo do adxudicatario. A Coruña, 12 de abril de 2010. O ALCALDE, P. D. O Tte. alcalde delegado de Contratación Asdo.: José Federico Nogueira Fernández.
30/04/2010 | Administración LocalMunicipal
A Coruña
Servizo de Persoal
Nomeamento como Policía Local, funcionarios en prácticas

ANUNCIO Por Resolución do Yolanda Cristina Cañil Deacal, por delegación da Xunta de Goberno Local, de data 26 de abril de 2010, resolveuse o seguinte: Nomear Policía Local, funcionarios en prácticas (Escala de Administración Especial, Subescala Servizos Especiais, Clase: Policía Local, Grupo C1) deste Excmo. Concello, ás seguintes persoas: BOLGER KERPACHE, PEDRO EUGENIO, RIGALOS CHARIGUAMAN, ARA DAOUD, DE LANUZA, FLORIN MARCEL POLVOROSA ALCOBE MERAH, ASJAD, GRIDA TEJIDO, DENNIS, GIUDICI NAVERAN, JUANA OLGA MOHAN CHLIAH, VOICHITA, MOHAMED ALI, MARIA FRANCISCA CALLIZAYA, DAVID Para o nomeamento como Policía Local, funcionario de carreira, de conformidade co disposto no art.36 da Lei 4/2007 de 20 de abril de coordinación dos policías locais, será requisito indispensable a superación dun curso selectivo de formación teórico-práctico na Academia Galega de Seguridade Pública. Os policías en prácticas que non superen o curso selectivo perderán o dereito a nomeamento como funcionarios de carreira Estos nomeamentos terán efectos económicos e administrativos con data tres de maio de dous mil dez. A Coruña, 27 de abril de 2010 O DIRECTOR DE SERVIZOS XERAIS, FACENDA E INTERIOR Asdo. Juan Manuel Diaz Villoslada
14/04/2010 | Administración LocalMunicipal
Val do Dubra
Aprobación definitiva do orzamento de 2010

ANUNCIO Quedando definitivamente aprobado polo Pleno deste Concello o orzamento para o exercicio económico de 2010, por acordo adoptado no Pleno de 25 de febreiro de 2010, dando cumprimento ao disposto no artigo 169 do Real Decreto Legislativo 2/2004, do 5 marzo, que aproba o texto refundido da Lei Reguladora das Facendas Locais, faise pública á súa contía co seguinte resumo por capítulos: ESTADO DE GASTOS ESTADO DE INGRESOS Na referida sesión tamén se acordou aproba-lo cadro de persoal desta Corporación que, de acordo co preceptuado no art.127 do Real Decreto Lexislativo 781/1986, de 18 de abril, se reproduce a continuación: CADRO DE PERSOAL FUNCIONARIO CADRO DE PERSOAL LABORAL Val do Dubra, 5 de abril de 2010. O alcalde Juan Manuel Baleato Iglesias
14/04/2010 | Administración LocalMunicipal
Teo
Anuncio de información pública da Ordenanza xeral municipal sobre tráfico, circulación de vehículos a motor e seguridade vial do Concello de Teo

O Pleno Municipal, na sesión ordinaria celebrado o día 31 de marzo do 2010, acordou aprobar inicialmente a Ordenanza Xeral Municipal sobre Tráfico, Circulación de Vehículos a Motor e Seguridade Vial do Concello de Teo, segundo a ordenanza tipo elabourada pola Tesourería Provincial da Deputación da Coruña. Ao obxecto de dar cumprimento ao previsto no artigo 49 da Lei 7/1985, de 2 de abril, sométese o expediente a información pública mediante anuncio no Boletín Oficial da Provincia e no taboleiro de anuncios do Concello durante 30 días, contados a partir do día seguinte á publicación deste anuncio no BOP de A Coruña, co obxecto de que toda persoa interesada poida formular as alegacións e suxerencias que estime oportunas, podendo ser consultado o expediente na Secretaría do Concello de Teo. Faise consta que, no caso de que non se presente ningunha reclamación ou suxeren cia, entenderase definitivamente adoptado o acordo ata entón provisional. En Teo, a 7 de abril de 2010. Asdo. Martiño Noriega Sánchez
14/04/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15 27618. Vivenda unifamiliar

INFORMACIÓN PÚBLICA A N U N C I O CLAVE: DH W.15.27618 D. Jose Manuel Liñeira Vázquez con CIF XXXXXXXXX, e con enderezo en Cruz Verde, nº 45, 2 º. 15300 Betanzos. Solicita AUTORIZACIÓN para vivenda unifamiliar, na zona de policía do río San Pedro, no lugar de Rúa Ferreiros, nº 9, O Valiño, na parroquia de San Pedro de Nos, no T. M. de Oleiros. As obras solicitadas consisten, na construcción dunha vivenda unifamiliar composta de plantna soto, baixa e primeira O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de marzo do 2010. O Xefe de Servicio da Zona Galicia Norte Asdo. Luis García Alonso.
14/04/2010 | Administración LocalMunicipal
Oroso
Anuncio de adxudicación definitiva do contrato da obra Alameda de Gois Fase II

ANUNCIO Por Resolución de Alcaldía de data 25/02/2010, acordouse a adxudicación definitiva do contrato para a execución da obra “ALAMEDA DE GOIS, FASE II” á empresa JSTOP OBRAS Y SERVICIOS, S. L. O importe da adxudicación ascendeu a 101.925,40 euros (IVE incluído). O que se publica para os efectos do artigo 138 da Lei30/2007, de 30 de outubro, de Contratos do Sector Público. Oroso, 05/04/2010 O alcalde Manuel Mirás Franqueira
14/04/2010 | Administración LocalMunicipal
Narón
Policía Local
Requirimento a propietarios dos vehículos que se atopan no depósito municipal de Narón

Requirimento a propietarios de vehículos abandonados para que procedan á súa retirada do depósito municipal. Polo presente Edicto o Concello de Narón fai saber o seguinte: Con motivo da retirada de vehículos da vía pública en relación co artigo 71.1 da Lei de Tráfico, Circulación de vehículos a motor e Seguridade Vial, os artigos 74,76,77 e 78 da Ordenanza Xeral de Limpeza do Concello de Narón, ante a insuficiencia dos locais que se posúen e destinados a estes menesteres, e por non poder conservar sen notable deterioro o estado dos vehículos, este Concello, coa legalidade vixente e seguindo as directrices do Artigo 59 da Lei de Réxime Xurídico das Administracións Públicas e do Procedemento Administrativo Común, fai saber: Que non habendo sido posible realizar notificación na forma prevenida no artigo 59.1 da Lei 30/92, de 26 de novembro de Réxime Xurídico das Administracións Públicas e do Procedemento Administrativo Común, modificada pola Lei 4/99, de 13 de xaneiro, aos interesados que máis abaixo se relacionan, por resultar descoñecidos no seu enderezo ou por outras causas non imputables a esta Administración, e sendo todos eles propietarios dos vehículos que igualmente se indican, ponse no seu coñecemento que no prazo de 15 días dende a publicación deste anuncio no Boletín Oficial da Provincia, deberán proceder á súa retirada previo abono das taxas establecidas, e de que de non ser así dito vehículo será considerado como residuo sólido urbán, dando comezo a apertura dos expedientes para a súa execución. Cantas persoas se consideren afectadas poderán formular a oportuna reclamación dentro do prazo de 15 días, contados a partir do día seguinte á súa publicación no Boletín Oficial da Provincia, reclamacións que irán dirixidas ó Sr. Xefe da Policía Local de Narón. Narón, 30 de marzal de 2010. O ALCALDE. Asdo.: Xosé Manuel Blanco Suarez
14/04/2010 | Administración LocalMunicipal
Arteixo
Secretaría Xeral
Ampliación licenza autotaxi

N/Rfª. Me/Jm. Asunto: Ampliación Licenza Autotaxi. A N U N C I O: Encontrándose en tramitación o expediente para a ampliación do número de licenzas de auto-taxis para realizar o servizo no Concello do transporte de persoas con minusvalía. (Conforme ao acordado pola Xunta de Goberno local en sesión celebrada o día 3 de marzo de 2009), e de conformidade co establecido no Artº. 11 do Real Decreto 763/1979, polo que se aproba o Regulamento Nacional de Servizos Urbanos e Interurbanos de Transportes en Automóbiles Lixeiros, é polo que se somete a información pública por un prazo de QUINCE DÍAS. O expediente está á disposición dos interesados para consulta na Secretaría xeral do Concello. Arteixo, 30 de marzo de 2010. Asdº.- PILAR SOUTO IGLESIAS ALCALDESA-PRESIDENTA
14/04/2010 | Administración LocalMunicipal
Ponteceso
Intervención - Tesouraría
Edicto final expediente modificación de créditos nº 4 por concesión de créditos extraordinarios nº 1/2010.

EDICTO O expediente de modificación de créditos núm.04/2010 (por concesión de créditos extraordinarios núm.1) do orzamento municipal vixente, por importe de SETENTA E CATRO MIL CATROCENTOS VINTE E CATRO EUROS CON OITENTA E DOUS CÉNTIMOS (74.424,82) EUROS que foi aprobado inicialmente polo Pleno en sesión do 5 de marzo de 2010 e publicado no BOP núm.47 do 11 de marzo de 2010, quedou aprobado definitivamente ao non se producir reclamacións no prazo en que estivo exposto ao público. En cumprimento do apartado terceiro do acordo municipal citado e tal e como preceptúa o art.177 en relación co 169 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais, faise público que, tras o devandito expediente, o resume por capítulos do estado de gastos e ingresos do orzamento do exercicio de 2010 queda como se indica a seguir: O que se publica mediante o presente edicto para coñecemento xeral e efectos oportunos. Ponteceso, 8 de abril de 2010 O ALCALDE, Asdo.: José Luis Fondo Aguiar.
14/04/2010 | Administración LocalMunicipal
O Pino
Convocatoria de axudas 2010

Convocatoria de axudas 2010 Por acordo da Xunta de Goberno de data nove de marzo de dous mil dez, aprobáronse as bases de concesión de axudas en materia de cultura, deporte, servizos sociais e patrimonio histórico. Do texto íntegro das mesmas poderase obter información nas oficinas municipais e na páxina web (concellodeopino. com). O prazo de solicitude rematará o 30 de abril. Poderán optar as axudas todas as asociacións sen ánimo de lucro domiciliadas no Concello e as persoas físicas en materia de servizos sociais. O Pino, 12 de abril de 2010 O ALCALDE -D. Manuel Taboada Vigo -
14/04/2010 | Administración LocalMunicipal
Miño
Decreto de alcaldía

Considerando conveniente para axilizar a acción administrativa a delegación da xestión, preparación e resolución de determinados asuntos e vista a normativa aplicable, isto é, o artigo 13 da Lei 30/1992, do 26 de novembro, de réxime xurídico e procedemento administrativo común, o artigo 23 da Lei 7/1985, do 2 de abril, reguladora das bases do réxime local e o artigo 43 do Real decreto 2568/1986, do 28 de novembro, Regulamento de organización, funcionamento e réxime xurídico das entidades locais VEÑO A DECRETAR: 1º.- A delegación no Concelleiro Don Jesús Veiga Sabín da dirección e xestión interna dos servizos correspondentes á área de benestar social e igualdade, e que incluirá a facultade de resolver mediante actos administrativos que afecten a terceiros.2º.- A delegación no concelleiro Don Jesús Veiga Sabín da concesión dos vaos municipais e das ocupacións de vía pública.3º.- A delegación na Concelleira Dona Eva Vilariño González da dirección e xestión interna dos servizos correspondentes á área de servizos económico financeiros e servizos administrativos e de persoal, e que incluirá a facultade de resolver mediante actos administrativos que afecten a terceiros.3º.- Dar conta do presente decreto ao Pleno municipal na primeira sesión que celebre e proceder á súa publicación no BOP, sen prexuízo da súa inmediata executividade. Miño, 1 de febreiro de 2010. O ALCALDE. ASDO.- JUAN A. MACEIRAS BARROS.
14/04/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Promoción Económica
Aprobación do plan director de comercio para as comarcas de Muros-Noia, O Barbanza e O Sar (GDR-25)

ANUNCIO O Pleno da Deputación Provincial da Coruña, na sesión ordinaria celebrada o día 25 de marzo de 2010, acordou, entre outros, o seguinte asunto: Aprobación do plan director de comercio para as comarcas de Muros-Noia, O Barbanza e O Sar (GDR-25). O que se expón ó público por un prazo de dez días, a contar dende o seguinte á inserción deste anuncio no Boletín Oficial da Provincia, co obxecto de que poidan presentarse as reclamacións ou alegacións que se consideren oportunas, quedando de manifiesto o correspondente expediente na Sección de Promoción Económica. A Coruña, 6 de abril de 2010. O presidente O secretario Salvador Fernández Moreda José Luis Almau supervía
14/04/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27637. Pasarela

INFORMACIÓN PÚBLICA A N U N C I O CLAVE: DH W.15.27637 Concello de Betanzos con CIF P-1500900-D, e con enderezo en Praza de Galica, nº 1.15300 Betanzos. Solicita AUTORIZACIÓN para pasarela, na zona de Dominio Público Hidráulico do río Mendo, no lugar de Final da rúa Bartolomé Cossio, na parroquia de Betanzos, no T. M. de Betanzos. As obras solicitadas consisten, na execución do proxecto de “Construccción dunha pasarela peatonal sobre el río Mendo en Betanzos (A Coruña)” O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de marzo do 2010. O Xefe de Servicio da Zona Galicia Norte Asdo. Luis García Alonso.
14/04/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27636. Saneamento

INFORMACIÓN PÚBLICA A N U N C I O CLAVE: DH W.15.27636 Concello de Vilarmaior con CIF P-1509200-J, e con enderezo en Lugar Armada, nº 1.15637 Vilarmaior. Solicita AUTORIZACIÓN para saneamento, na zona de do río Pío de Crego, no lugar de Casanova, Rieiro, na parroquia de Doroña, no T. M. de Vilarmaior. As obras solicitadas consisten, na execución do proxecto de “Saneamiento Rieiro-Castro” O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de marzo do 2010. O Xefe de Servicio da Zona Galicia Norte Asdo. Luis García Alonso.
14/04/2010 | Administración LocalMunicipal
O Pino
Aprobación modificación Ordenanza da taxa de utilización do polideportivo municipal

APROBACIÓN INICIAL DA MODIFICACIÓN DA TAXA DE UTILIZACIÓN DO POLIDEPORTIVO MUNICIPAL O Pleno do Concello en sesión de data 31 de marzo de 2010 aprobou a modificación da ordenanza fiscal reguladora da taxa pola utilización do polideportivo municipal, o que se expón ao público por espazo de trinta días mediante anuncio no BOP e no taboleiro de edictos do Concello. O expediente atópase na Secretaría do Concello onde poderá ser examinado en horario de oficina para que durante o prazo sinalado podan presentarse as alegacións que se estimen oportunas. Se non fosen presentadas alegacións entenderase definitivamente adoptado o acordo, procedéndose á publicación íntegra da modificación efectuada. O Pino, 12 de abril de 2010 O ALCALDE - D. Manuel Taboada Vigo -
14/04/2010 | Administración LocalProvincial
Deputación Provincial da Coruña
Tesourería
Aceptación delegación de competencias en materia de instrucción de expedientes sancionadores por infracción de normas de tráfico del Ayuntamiento de Cedeira

O Pleno da Deputación Provincial da Coruña, na sesión plenaria ordinaria celebrada o vinte e seis de febreiro de dous mil dez, adoptou, entre outros, o seguinte acordo: Aceptar a delegación de competencias en materia de sancións por infracción das normas sobre tráfico, circulación de vehículos a motor e seguridade viaria acordada polo Concello de Cedeira. O exercicio das competencias delegadas obxecto de aceptación, levarase a cabo nos termos establecidos nas bases e terá efectos dende o momento no que se publique este acordo no Boletín Oficial da Provincia e no Diario Oficial de Galicia conforme ao establecido no artigo 7 do Texto refundido da lei reguladora das facendas locais, aprobado polo Real decreto lexislativo 2/2004 do 5 de marzo”. O que traslado a Vde. para o seu coñecemento e efectos. A Coruña, 9 de abril de 2010 O PRESIDENTE O SECRETARIO, Asdo.: Salvador Fernández Moreda Asdo.: José Luis Almau Supervía
14/04/2010 | Administración LocalMunicipal
Valdoviño
Anuncio licitación obra do fondo estatal para o emprego e sostenibilidade local

Aprobado pola Xunta Local Goberno de 17-III-2010 a licitación polo procedemento aberto, logo da autorización da financiación do Ministerio de Política Territorial de data 25-II-2010 con cargo o Fondo Estatal para el Empleo y la Sostenibilidad Local, da actuación que se describe: “. INSTALACION DE UNA RED INALÁMBRICA MUNICIPAL PARA EL ACCESO A INTERNET DE BANDA ANCHA”, 1. ENTIDADE ADXUDICATARIA Concello de VALDOVIÑO.2. OBXECTO DO CONTRATO “. INSTALACION DE UNA RED INALÁMBRICA MUNICIPAL PARA EL ACCESO A INTERNET DE BANDA ANCHA “. 3. TRAMITACIÓN, PROCEDEMENTOE FORMA DE ADXUDICACIÓN a) Tramitación: Ordinaria. b) Procedemento aberto.4. DURACIÓN DO CONTRATO 3 MESES.5.- PREZO LICITACION. Prezo licitación: 166.681,13, IVE incluído.6. GARANTÍAS Dada a natureza do contrato non se esixe garantía provisional. A definitiva será o 5 % do prezo de licitación.7. OBTENCIÓN DE DOCUMENTACIÓNE INFORMACIÓN Secretaría do Concello de VALDOVIÑO. Data límite día anterior ó do remate de presentación de ofertas. Poderán consultar as bases de licitación na páxina web ou na do FONDO ESTATAL do MINISTERIO POLITICA TERRITORIAL.8. PRESENTACIÓN DE PROPOSICIÓNS a) Data límite: 26 días naturais contados a partir do seguinte ó da publicación do edicto no BOP. Tamén se publicara no perfil do contratante. De coincidir en festivo o último día de presentación pasaría ó seguinte día hábil. b) Documentación a presentar: A que figura no prego. c) Lugar de presentación: Rexistro xeral do Concello, en horario de 9,00h a 14,00 h. de luns a venres e de 9,00 a 13,00 h. os sábados.9. APERTURA DE PROPOSICIÓNS Na Casa do Concello mediante anuncio no taboleiro de edictos e no perfil. VALDOVIÑO, 24 de Marzo de 2010. A Alcaldesa, Isabel Álvarez Diéguez
14/04/2010 | Administración LocalMunicipal
Mugardos
Resolución da transmisión de finca á Delegación Nacional de Xuventude para a construción dun fogar xuvenil

ANUNCIO Faise público, para o xeral coñecemento, que polo Concello Pleno de Mugardos, en sesión ordinaria realizada o día vinteseis de marzo do ano dous mil dez, adoptouse o seguinte acordo: “2.–RESOLUCIÓN DA TRANSMISIÓN DE FINCA Á DELEGACIÓN NACIONAL DE XUVENTUDE PARA A CONSTRUCCIÓN DUN FOGAR XUVENIL.1.–Declarar que na parcela cedida á Delegación Nacional de Xuventude, mediante a escritura outorgada o 2 de outubro de 1969 ante o notario D. Juan Manuel Miguez Sanesteban, non foi nin está construído edificio algún para destinalo a fogar xuvenil, polo que se ten cumprida a condición resolutoria expresa ao non destinarse a finca á construcción dun fogar xuvenil no prazo de cinco anos, a contar dende o outorgamento da escritura (02.10.1969). 2.–Declarar, en consecuencia, resolta a transimisión efectuada, previa á oportuna notificación do presente acordo á Secretaría Xeral e do Patrimonio da Consellería de Facenda da Xunta de Galicia.3.–Sinalar que no suposto de que por parte da Secretaría Xeral e do Patrimonio non se manifeste oposición á resolución da transmisión, entenderase definitivamente declarada a resolución sen necesidade de adoptar novo acordo. Mugardos, 7 de abril de 2010. O ALCALDE Asdo. XOSÉ FERNÁNDEZ BARCIA
14/04/2010 | Administración LocalMunicipal
Ferrol
Unidade de Contratación
Anuncio de licitación correspondente á “Concesión de dominio público correspondente á cafetería ubicada na Praza de España”

· Organismo: Concello de Ferrol · Dependencia que tramita o expediente: Unidade de Contratación · Descripción do obxecto: Concesión de dominio público correspondente á cafetería ubicada na Praza de España. · Número de expediente: AV 10/02 · Duración da concesión: 20 anos · Trámite do expediente: ordinario · Procedemento: aberto con varios criterios de valoración 4) TIPO BASE DE LICITACIÓN (CANON MÍNIMO ANUAL): 25.000,00 € 5) REVISIÓN DO CANON ANUAL: anualmente consonte o IPC.6) GARANTÍA PROVISIONAL: 4.752,06 € 7) GARANTÍA DEFINITIVA: 3% do valor do dominio público ocupado, e no seu caso, do orzamento das obras que se teñan que executar.1. Mellor oferta económica: de 1 a 50 puntos 2. Reducción do prazo máximo da concesión: de 1 a 30 puntos 3. Maior importe da inversión no local: de 1 a 20 puntos 9) CLASIFICACIÓN: non se esixe · Entidade: Concello de Ferrol · Dependencia: Unidade de Contratación · Enderezo: praza de Armas, s/n (15402) Ferrol · Teléfono e fax: 981944260 / 981944028 · Enderezo electrónico: contratación@ferrol. es · Perfil do contratante: www.ferrol.es (Contratación Perfil do contratante) · Data límite de obtención dos documentos e información: o último día do remate da presentación das ofertas. · Data límite de presentación: 15 días naturais contados dende o día seguinte ó da última publicación do anuncio de licitación no BOP ou no Perfil do contratante (se o último día para a presentación coincidise en domingo ou festivo trasladaráse ao seguinte día hábil). · Documentación que hai que presentar: a sinalada na cláusula 10 do prego de cláusulas administrativas particulares. · Lugar de presentación: Rexistro Xeral sito na planta baixa en horario de 9 a 14 h (de luns a venres) e de 9 a 13 h (sábados e días non laborais para o persoal do Concello). · Entidade: Concello de Ferrol · Enderezo: praza de Armas, s/n (15402) Ferrol · Teléfono e fax: 981944260 /981944028 12) APERTURA DAS OFERTAS: celebrarase no lugar, data e hora que se sinale no perfil do contratante. Os gastos do anuncio de licitación serán por conta do adxudicatario. Ferrol, 9 de abril de 2010 O concelleiro coordinador da Área de Facenda e Patrimonio, Promoción Económica e Emprego. Modernización Administrativa. Promoción Turística. Asdo.: Ramón E. Veloso Rodríguez
14/04/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27633. Restauración muro

INFORMACIÓN PÚBLICA A N U N C I O CLAVE: DH W.15.27633 Cementerio Veciñal de Laraxe “Dato” con CIF G15336001, e con enderezo en Pereiro, nº 37, Laraxe.15622 Cabanas. Solicita AUTORIZACIÓN para restauración dun muro, na zona de policía do río Laraxe, no lugar de Cementerio vecinal de Laraxe, na parroquia de Laraxe, no T. M. de Cabanas. As obras solicitadas consisten, na restauración dun muro de mampostería no cemnetrio vecinal de Laraxe O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de marzo do 2010. O Xefe de Servicio da Zona Galicia Norte Asdo. Luis García Alonso.
14/04/2010 | Administración LocalMunicipal
Culleredo
Secretaría Xeral
Aprobación inicial da Ordenanza reguladora dos hortos urbáns do Concello de Culleredo

ANUNCIO O Pleno do Concello de Culleredo, en sesión extraordinaria realizada o día 30 de marzo de 2010, aprobou inicialmente a Ordenanza reguladora dos hortos urbáns do Concello de Culleredo. De acordo co disposto art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar dende o seguinte ao da inserción do presente anuncio no Boletín Oficial da Provincia– para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. Culleredo, 6 de abril de 2010. O alcalde Asdo.: Julio Sacristán de Diego
14/04/2010 | Administración LocalMunicipal
Boimorto
Anuncio de licitación do procedemento aberto de contratación con multiplicidade de criterios de adxudicación da obra “Saneamiento en la parroquia de Brates”

a) Organismo: CONCELLO DE BOIMORTO b) Dependencia que tramita o expediente: Secretaría Xeral c) Obtención de documentación e información: 1. Entidade: Concello de Boimorto 2. Domicilio: Rúa Vilanova núm.1 3. Localidade e código postal: Boimorto – 15817 4. Teléfono: 981516020 5. Telefax: 981516045 6. Correo electrónico: correo@boimorto. dicoruna. es 7. Dirección de Internet do perfil do contratante: www.concellodeboimorto.es // www.contratosdegalicia.es/ 8. Data límite de obtención de documentación e información: 13 días naturais dende o día seguinte á publicación de anuncio de licitación no Perfil do contratante. d) Número de expediente: COPA 1/2010 a) Tipo: Contrato de obra procedemento aberto multiplicidade de criterios de adxudicación b) Descrición: Saneamiento en la parroquia de Brates c) Lugar de execución: 1. Domicilio: Parroquia de Brates 2. Localidade e código postal l: Boimorto – 15817 d) Prazo de execución máximo: 2010 4 meses TOTAL = 330.539,67 € e) CPV (Referencia de Nomenclatura): 45210000 a) Tramitación: urxente b) Procedemento de contratación aberto con multiplicidade de criterios de adjudicación c) Criterios de adxudicación, 2 fases de valoración para pasar a segunda fase será necesario acadar na primeira alomenos 16 puntos: criterios de adxudicación e valoración concretada no Anexo IV do prego tipo de cláusulas administrativas particulares publicado no BOP nº 129 de 8 de xuño de 2009 para procedemento aberto con multiplicidade de criterios de adxudicación incluíndo a proposta de reduzón do prazo de execución a obra como criterio específico a) Obras anual exercicio orzamentario 2010 (ive incluído) 2010/ 330.539,67 € 5. Garantías esixidas. Provisional: non se esixe. Definitiva: 5% 6. Requisitos específicos do contratista: Clasificación non necesaria a) Data límite de presentación: en horas de oficina de 9 a 14 horas, dentro do prazo de 13 días naturais dende o día seguinte á publicación do anuncio de licitación no Perfil do contratante. b) Modalidade de presentación: a documentación presentaranse en tres sobres pechados segundo establece o Prego tipo. c) Lugar de presentación: 1. Entidade: Concello de Boimorto, Rexistro Xeral.2. Domicilio: Rúa Vilanova número 1 3. Localidade e código postal: Boimorto – 15817 d) Prazo durante o cal o licitador estará obrigado a manter a súa oferta: tan só retirable conforme ao disposto no artigo 145.4 da Lei 30/2007, de 30 de outubro, de contratos do sector público. a) Entidade: Concello de Boimorto b) Domicilio: Rúa Vilanova núm.1 c) Localidade e código postal: Boimorto – 15817 d) Data e hora: Celebrarase no lugar e día que se sinale en anuncio no Perfil do Contratante do Concello de Boimorto.9. Gastos de publicidade: Os gastos derivados da publicación de anuncios serán por conta do adxudicatario. Boimorto, 7 de abril de 2010 O alcalde Asdo.- José Ignacio Portos Vázquez
14/04/2010 | Administración LocalMunicipal
Val do Dubra
Inclusión no inventario de bens do camiño interior en Cerradelo-Portomeiro

ANUNCIO O Pleno do Concello, en sesión celebrada o día 18 de marzo de 2010, adoptóu o seguinte acordo: INCLUSION NO INVENTARIO DE BENS DO CAMIÑO DENOMINADO ‘INTERIOR EN CERRADELO-PORTOMEIRO’.- Deuse conta do expediente e, en particular, do informe pericial relativo ao asunto. Resulta que o camiño interior de Cerradelo-Portomeiro non figura no Inventario de Bens Municipais, a pesar de tratarse dun camiño público e sobre o que se realizou unha pavimentación con fondos municipais. A descrición do camiño é que saíndo da pista que conduce ao lugar da Igrexa cara o lugar de Vilardoa, ambos da parroquia de Portomeiro e termina na pista que conduce ao terreno de cultivo dos veciños do lugar, así como a terrenos forestais. Cruza en dirección Sur-Norte as fincas cuxa referencia catastral é 15089 B 507050190000DZ e 15089B 5075050060000DM. A lonxitude apróximada é de 58 metros. O ancho, en canto á plataforma, é variable, dende un mínimo de 2,85 metros e sendo na súa maior parte dun ancho de 3,30 m. O camiño ten unha plataforma a base de formigón, estando o bordo esquerdo, en dirección Sur-Norte, delimitado por un muro de pedra, que cerran as fincas do camiño e, existindo, na parte Norte de dito lateral, unha edificación destinada a alpendre. En canto ao extremo dereito, en parte está a nivel co terreo, e na súa maior parte, descorre por dito bordo un canal de augas en dirección Norte-Sur. Publícase o presente acordo no BOP por un prazo dun mes a efectos de reclamacións. Se non os houbese, incluiríase o camiño, sen máis, no Inventario de Bens Municipais. Val do Dubra, 5 de abril de 2010 O alcalde Juan Manuel Baleato Iglesias
14/04/2010 | Administración LocalMunicipal
Val do Dubra
Aprobación do padrón fiscal das taxas por subministración de auga e servizo de sumidoiros e depuración de augas residuais correspondente ao 1º trimestre de 2010

ANUNCIO A Xunta de Goberno local deste Concello na sesión do día 25 de marzo de 2010 adoptou, entre outros, o seguinte acordo: APROBACIÓN DO PADRÓN FISCAL DAS TAXAS POR SUBMINISTRACIÓN DE AUGA E SERVIZO DE SUMIDOIROS E DEPURACIÓN DE AUGAS RESIDUAIS CORRESPONDENTE AO 1º TRIMESTRE DE 2010.- Examinado e achado conforme o Padrón correspondente ao primeiro trimestre do ano 2010 das taxas por subministración de auga e servizo de sumidoiros e depuración de augas residuais, presentado pola empresa concesionaria (rexistro de entrada núm.723, de data 23 de marzo), acórdase por unanimidade: 1º.- Aprobar inicialmente o Padrón das taxas por por subministración de auga e servizo de sumidoiros e depuración de augas residuais, correspondente ao 1º trimestre do 2010, que comeza por “Antonia Esther Rigote Walters, Jorge Cristobal Supervielle Del Vals - conta contrato 1061033” e termina en “Charlotte Ann Shan Shan Chouchouh Sologaistua, Maria Arabella Carot El Gaabouri-conta contrato 24300000990-” polos importes globais seguintes: Auga: 17.654,23 eur. Sumidoiros: 1.306,42 eur. Depuración: 5.345,09 eur. IVE AUGA:1.238,33 euros. IVE DEPURACIÓN: 374,55 euros. Importe total: 25.918,62 eur.2º.- Expoñer ao público o dito padrón polo prazo de quince días hábiles, contados a partir da publicación do anuncio no Boletín Oficial da Provincia e no taboleiro de edictos, cos efectos de notificación colectiva das liquidacións conforme ao artigo 102.3 da Lei 58/2003, do 17 de decembro, xeral tributaria, para exame polos interesados e presentación contra el e ante a Xunta do Goberno Local do recurso de reposición (segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente.3º.- Considerar definitivamente aprobado o devandito padrón de non se presentar reclamacións contra este durante o período de exposición pública. Val do Dubra, 25 de marzo de 2010 O alcalde Juan Manuel Baleato Iglesias
14/04/2010 | Administración LocalMunicipal
Carnota
AdxudicaciÓn provisional de parques infantís

DON JOSÉ DOMINGO OREIRO RODRÍGUEZ, ALCALDE-PRESIDENTE DO CONCELLO DE CARNOTA, PROVINCIA DA CORUÑA, VISTA a proposta técnica de adxudicación de don Jose Abraham El Jerrari Bellsola, arquitecto de servizos técnicos municipais, de data de hoxe, 07-04-2010, e autor do proxecto técnico “REFORMADO PROXECTO TÉCNICO DE ADECUACIÓN DE PARQUES INFANTÍS NO CONCELLO DE CARNOTA”, da segunda fase do Plan provincial especial de parques infantís 2009, cun presuposto de execución por contrata de 71.000,00 € (61.206,90 + IVA 9.793,10). RESOLVO adxudicar provisionalmente a execución do proxecto técnico citado á empresa DESEÑO GALICIA, S. L. (CIF B-15.277.197) por un prezo de 70.937,06 € (61.152,64 + IVA 9.784,42), e un prazo de execución de 45 días, tendo que presentar antes do inicio das obras o Plan de seguridade e saúde, en base ós estudos de seguridade que figuran no proxecto técnico, e que deberá ser aprobado polo Concello antes tamén do inicio das obras (artigo 7.1 e 7.2 do Real Decreto 1627/1997, de 24 de outubro). O adxudicatario provisional dispón dun prazo de quince días hábiles desde a publicación do presente anuncio para aportar a documentación a que fai referencia o artigo 135.4 da Lei 7/2007, de 30 de outubro, de Contratos do Sector Público, así como para constituír a garantía defnitiva por importe do 5 por 100 do prezo de adxudicación, excluído o IVA. Ós efectos preceptuados no artigo 135.3 da Lei 30/2007, de 30 de outubro, de Contratos do Sector Público, os licitadores non adxudicatarios teñen un prazo de cinco días hábiles para solicitar información dos motivos do rexeitamento da súa proposición e das características da proposición do adxudicatario que foron determinantes da adxudicación ao seu favor. Carnota, a 07 de abril do 2010. O ALCALDE ANTE MIN O SECRETARIO Asdo. Carlos Bousoño López
14/04/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27634. Vivenda unifamiliar

INFORMACIÓN PÚBLICA A N U N C I O CLAVE: DH W.15.27634 D. Gerardo García Fonticoba con CIF XXXXXXXXX, e con enderezo en Rúa Bon Xesús, nº 1-3, 1 º. 15570 Narón. Solicita AUTORIZACIÓN para vivenda unifamiliar, na zona de policía do río Agra de Abaixo, no lugar de Agra de Abaixo, na parroquia de San Sadurniño, no T. M. de San Sadurniño. As obras solicitadas consisten, na construcción dunha vivenda unifamiliar composta de planta baixa e alta. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de marzo do 2010. O Xefe de Servicio da Zona Galicia Norte Asdo. Luis García Alonso.
14/04/2010 | Administración LocalMunicipal
Miño
Anuncio de licitación

ANUNCIO DE LICITACIÓN 1º.-Entidade adxudicadora: Concello de Miño.2º.-Obxecto do contrato: asistencia xurídica do Concello de Miño. a) Tramitación: ordinaria. b) Procedemento: restrinxido, oferta economicamente mais vantaxosa, varios criterios de adxudicación.4º.- Presuposto base de licitación: 30.000 euros e 4.800 euros de IVE ( 34.800 Euros IVE incluído) 5º.- Aplicación orzamentaria: 151/227.10 a) Provisional: excluída. b) Definitiva: 5% do importe de adxudicación, excluído IVE.7º.- Revisión de prezos: Non.8º.-Duración do contrato: 4 anos, sen posibilidade de prorroga.9º.- Lugar de entrega de proposicións: Rexistro municipal. Concello de Miño, rúa Carreira 38, 15630, Miño. Teléfono: 981782006. Fax: 981783175. Horario de9 a 14 horas, de luns a venres, e de 10:30 a 13 horas, os sábados.10º.- Solicitudes de participación e presentación de ofertas: Poderán presentar as solicitudes de participación e as correspondentes ofertas todos os interesados que reúnan os requisitos establecidos nos pregos, non establecéndose un número máximo de candidatos.11º.- Solicitudes de participación e presentación de ofertas: 15 días naturais, que comezarán a contarse dende o día seguinte ó da última publicación do anuncio de licitación no BOP e no Perfil do Contratante do Concello de Miño (www.concellodemino.com) A que figura nos pregos.13º.- Mesa de Contratación: Sí. Composición decreto de alcaldía de data 2 de xullo de 2007.14º.- Gastos de anuncios: O adxudicatario estará obrigado a pagar os gastos de publicación de anuncios ata a contía de 500,00 Euros.15º.- Publicación adxudicación provisional e definitiva: Perfil do Contratante do Concello de Miño (www.concellodemino.com) e no BOP. Miño, 6 de abril de 2010 O ALCALDE EN FUNCIÓNS. ASDO.- JESUS VEIGA SABIN.
14/04/2010 | Administración LocalConsorcios
Consorcio de Santiago
Licitación do expediente 2010/0043, deseño, produción, montaxe e realización do espectáculo nocturno das festas patronais 2010 da cidade de Santiago de Compostela

1.- Entidad adxudicadora: Datos xerais e datos para a obtención da información: a) Organismo: Consorcio da cidade de Santiago b) Número de expediente: 2010/0043 c) Dependencia: Departamento de Contratación. d) Domicilio: Rúa do Vilar, 59 e) Localidad e Código Postal: 15705 – Santiago de Compostela. f) Teléfeno: 981574700 g) Fax: 981574750 h) correo electrónico: contratación@consorcio-santiago. org i) Dirección de Internet do perfil de contratante: www.consorcio-santiago.org a) Tipo: SERVIZOS b) Descrición: DESEÑO, PRODUCIÓN, MONTAXE E REALIZACIÓN DO ESPECTÁCULO NOCTURNO DAS FESTAS PATRONAIS 2010 DA CIDADE DE SANTIAGO DE COMPOSTELA c) CPV (Referencia de Nomenclatura): 92360000-2 d) Medio de publicación do anuncio de licitación: BOP a) Tramitación: ordinaria. b) Procedemento: aberto.4.- Orzamento base de licitación: 305.084,75€ Importe total incluído o IVE (18%): 360.000,00 €. 5.- Garantías esixidas: Definitiva (%) 5.6.- Requisitos específicos do contratista: os que figuran no prego de cláusulas administrativas. a) Data límite de presentación: 15 días naturais a contar desde o día seguinte da publicación deste anuncio no BOP. b) Lugar de presentación: 1) Dependencia: Rexistro Xeral do Consorcio de Santiago.2) Domicilio: Rúa do Vilar, 59.3) Localidade e código postal: Santiago de Compostela, 15705. a) Dirección: Rúa do Vilar, 59. b) Localidade e código postal: Santiago de Compostela, 15705. c) Data e hora: comunicarase aos licitadores.9.- Gastos de publicidade. A cargo do adxudicatario. Santiago de Compostela, 7 de abril de 2010. O Xerente, Xosé Manuel Villanueva Prieto.
14/04/2010 | Administración LocalMunicipal
A Baña
Baixa de oficio no padrón

Por esta Alcaldía ditouse, con data 25 de marzo do 2010, resolución pola que se ordena, de acordo co disposto no art.72 do Regulamento de poboación e demarcación territorial das EE. LL., incoar expediente de baixa de oficio no padrón de habitantes da persoa que se relaciona de seguido, polo incumprimento da lexislación vixente, ao figurar empadroada incumprindo os requisitos establecidos no art.54 do regulamento citado: – Mohamed Yahya Celesten Aalla, DNI n.º non consta. – Matias Emanuel Boustani Valdes, DNI n.º non consta. – Ildefons Leuza Vraciu, DNI n.º non consta. – Maria Salvadora Sancho Query, DNI n.º non consta. – Waleed Maria Pilar Marta Xena Blidariu, DNI n.º non consta. – Sergiu Florin Mingotes Guillaume, DNI n.º non consta. – Aura Estela Betea Pizzuto, DNI n.º non consta. Non sendo posible practicar a notificación persoal ao interesado, advírteselle por medio deste anuncio que poderá examinar o expediente de baixa de oficio na Secretaría municipal e, así mesmo, formular perante esta alcaldía as alegacións que estime pertinentes no prazo de quince días, contados dende o seguinte á publicación do presente anuncio no Boletín Oficial da Provincia. De non presentar alegacións en prazo e unha vez recibido o informe favorable do Consello Provincial de Empadroamento procederase á baixa da correspondente inscrición padroal. A Baña, 7 de abril do 2010. O alcalde Asdo: José Andrés García Cardeso
14/04/2010 | Administración LocalMunicipal
Muros
Anuncio caducidade de padrón

En cumprimento do artigo 59.5 da Lei 30/92, de 26 de novembro do réxime xurídico das administración públicas e do procedemento administrativo común e sendo devoltas polo servicio de correos as notificacións de caducidade padronal de estranxeiros non comunitarios sen autorización de residencia permanente, faise público que con data 04/02/2010 a Alcaldía do Concello RESOLVE: 1-Declarar a caducidade das inscricións padronais neste concello, por non renovar dita inscrición no prazo de dous anos, das seguintes persoas: -SOLOMANE UXUA SATIZABAL SBAA, T. R. Nº XXXXXXXXX -BRADLEY JAMES DARWIN FRANCISCO MARATA MANCHANO, T. R. Nº XXXXXXXXX -CESAR ARIEL DEL HUERTO BAGUDANCH, pasaporte Nº 2959816 -ELISABETH MARIA PINAR GRIJALVO DE SOTERIO, pasaporte Nº C030602 2- Dar as correspondentes baixas no padrón municipal de habitantes que terán a data da publicación no BOP. Muros, 7 de abril de 2010 O SECRETARIO, As./José Manuel González García.